บุญทรงนัดกกร.ถกค่าบาทหลังสงกรานต์
"บุญทรง"เผยหลังหยุดยาวสงกรานต์เล็งนัดกกร.หารือผลกระทบค่าเงินบาทผันผวนลดกระทบส่งออก
14 เม.ย. 2556

"บุญทรง"เผยหลังหยุดยาวสงกรานต์เล็งนัดกกร.หารือผลกระทบค่าเงินบาทผันผวนลดกระทบส่งออก
นายบุญทรง เตริยาภิรมย์ รัฐมนตรีว่าการกระทรวงพาณิชย์ เปิดเผยว่า หลังจากวันหยุดในช่วงเทศกาลสงกรานต์แล้วจะมีการนัดหมายหารือ เพื่อประชุมร่วมกับคณะกรรมการร่วมภาคเอกชน 3 สถาบัน (กกร.) ถึงผลกระทบจากค่าเงินบาทที่มีความผันผวนและแนวทางช่วยเหลือ เพื่อลดผลกระทบต่อการส่งออก ซึ่งอาจส่งผลอย่างชัดเจนในการส่งออกเดือนมีนาคม หลังจากตัวเลขการส่งออกมีความผันผวน โดยขยายตัวเป็นบวกในช่วงเดือนมกราคม ถึงร้อยละ 16 แต่กลับมาขยายตัวติดลบในช่วงเดือนกุมภาพันธ์
ขณะที่การรับจำนำข้าวเปลือกรอบที่ 2 ปี 2556 ล่าสุด มีปริมาณข้าวที่เข้าร่วมโครงการแล้วกว่า 700,000ตัน และยังคงเป้าหมายการรับจำนำที่ 7 ล้านตัน โดยไม่อนุญาตให้ข้าวอายุสั้น 18 สายพันธุ์ เข้าร่วมโครงการตามหลักเกณฑ์เดิม